**PRIJEDLOG!**

Temeljem članka 80., stavka 1., točke 1. i članka 81., stavka 2. Zakona o lokalnim izborima („Narodne novine“ broj 114/12, 121/16, 98/19, 42/20, 144/20 i 37/21) te članka 16. Statuta Općine Orehovica (“Službeni glasnik Međimurske županije” broj 7/21 i 4/22), Općinsko vijeće Općine Orehovica na 20. sjednici održanoj 30. travnja 2024. godine, donijelo je

**ODLUKU**

**o razrješenju dužnosti predsjednika i člana Općinskog vijeća Općine Orehovica**

**Članak 1.**

Prihvaća se Izvješće Mandatne komisije o prestanku mandata predsjedniku i članu Općinskog vijeća Općine Orehovica.

**Članak 2.**

Predsjedniku i članu Općinskog vijeća Općine Orehovica Nevenu Kreslinu, prestaje mandat zbog podnošenja ostavke na mjesto predsjednika i na mjesto općinskog vijećnika.

**Članak 3.**

Člana Općinskog vijeća iz članka 2. ove Odluke zamjenjuje neizabrani kandidat s iste liste s koje je izabran i član kojem je mandat prestao, a određuje ga politička stranka koja je bila predlagatelj kandidacijske liste.

**Članak 4.**

Ova Odluka stupa na snagu danom donošenja, a objavljuje se u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica, 30. travnja 2024. godine

**ZAMJENIK PREDSJEDNIKA OPĆINSKOG VIJEĆA**

Ivan Krčmar