Sukladno članku 80. i 81. Zakona o lokalnim izborima (''Narodne novine'' broj 144/12, 121/16, 98/19, 42/20, 144/20 i 37/21) i članku 5. Poslovnika o radu Općinskog vijeća Općine Orehovica (''Službeni glasnik Međimurske županije'' broj 7/21), Mandatna komisija podnosi

**IZVJEŠĆE**

Dana 16. travnja 2024. godine zaprimljena je ostavka predsjednika Općinskog vijeća Općine Orehovica Nevena Kreslina iz Orehovice, Braće Radić 20 a, OIB: 58520408035, kojom isti podnosi ostavku na mjesto predsjednika Općinskog vijeća Općine Orehovica. Također, istog dana zaprimljena je i ostavka Nevena Kreslina kojom isti daje ostavku na vijećničku dužnost.

Mandatna komisija utvrdila je da, sukladno članku 80., stavku 1., točki 1. Zakona, mandat članu predstavničkog tijela prestaje danom dostave pisane ostavke.

Sukladno članku 81. stavku 2. Zakona, zamjenika vijećniku koji je dao ostavku određuje politička stranka koja je bila predlagatelj konkretne kandidacijske liste.

Mandatna Komisija predlaže da Općinsko vijeće usvoji izloženo Izvješće te donese Odluku o prestanku mandata.

U Orehovici, 17. travnja 2024. godine

***Mandatna komisija***